Държавен вестник, бр. 92, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  92
б) създава се т. 7:
„7. притежава лиценз, разрешение или ре-
гистрация, когато това се изисква по закон.“
2. В ал. 2, т. 14 думата „помещението“ се 
заменя с „помещенията и/или площите“.
3. В ал. 4, изречение второ думата „отказ“ 
се заменя с „мълчалив отказ“.
4. Създава се ал. 7:
„(7) Разрешение не се издава на лице, 
чиито собственици, управители, прокуристи, 
мажоритарни съдружници или акционери 
са или са били към момента на възникване 
на задълженията собственици, прокуристи, 
мажоритарни съдружници или акционери, 
членове на органи за управление или контрол 
на лица с неуредени публични задължения, 
събирани от митническите органи.“
§ 46. В чл. 58в се създава ал. 3:
„(3) Удостоверение за регистриран изпра-
щач не се издава на лице, чиито собствени-
ци, управители, прокуристи, мажоритарни 
съдружници или акционери са или са били 
към момента на възникване на задължени-
ята собственици, прокуристи, мажоритарни 
съдружници или акционери, членове на ор-
гани за управление или контрол на лица с 
неуредени публични задължения, събирани 
от митническите органи.“
§ 47. В чл. 58д, ал. 2 се създава изречение 
второ: „Когато при проверката се установи 
наличие на обстоятелство по чл. 58в, ал. 3, 
лицето се уведомява в 14-дневен срок от по-
лучаването на уведомлението да представи 
обезпечение в размер, не по-малък от размера 
на непогасеното публично задължение.“
§ 48. В чл. 58е, ал. 1, изречение второ ду-
мата „отказ“ се заменя с „мълчалив отказ“.
§ 49. В чл. 60 се правят следните допъл-
нения:
1. В ал. 1 след думите „природен газ“ се 
добавя „и/или производството на биогаз“.
2. Създават се нови ал. 5 и 6:
„(5) Производство на алкохолни напитки 
с код по КН 2208 (ракия) в регистрирани 
специализирани малки обекти за дестилиране 
може да се извършва единствено през периода 
от 1 юли до 31 декември.
(6) Извън случаите по ал. 5 се разрешава 
производството на алкохолни напитки с код 
по КН 2208 (ракии) в регистрирани специ-
ализирани малки обекти за дестилиране 
след писмено уведомление до началника на 
компетентното митническо учреждение, по-
дадено в 14-дневен срок преди извършване 
на дейността.“
§ 50. В чл. 64 се правят следните изменения 
и допълнения:
1. В ал. 12 след думите „Заявителите на 
бандероли“ се добавя „с изключение на ли-
цензираните складодържатели“ и думите „за 
всяко тримесечие“ се заличават.
2. Алинея 13 се изменя така:
„(13) Отчетите за бандероли по ал. 12 се 
предоставят от лицата в срока за подаване 
на акцизната декларация, с изключение на 
вносителите, които предоставят отчета за 
бандероли преди освобождаване на предос-
тавеното обезпечение. Отчетите могат да се 
подават и по електронен път по ред, начин 
и във формат, определени с правилника за 
прилагане на закона.“
3. Алинея 18 се изменя така:
„(18) В случай на липси на бандероли въз-
никва задължение за заплащане на акциз.“
4. Създават се ал. 20, 21, 22, 23 и 24:
„(20) Заявените и получените от лицата по 
ал. 1 – 3 бандероли могат да бъдат върнати 
на съответното компетентно митническо 
учреждение само в случаите, когато с тях не 
са облепвани бутилирани напитки или тю-
тюневи изделия, като се съставя констативен 
протокол, в който се отразяват видът, емиси-
ята или серията, общият брой, поредността 
на номерацията, както и други характерни 
белези за съответните бандероли.
(21) Бандеролите, получили дефекти в про-
цеса на производство на тютюневи изделия и 
бутилирани алкохолни напитки, се бракуват с 
двустранно подписан протокол между лицата 
и компетентната митница и се предават на 
нея по ред и начин, определени с правилника 
за прилагане на закона.
(22) Когато акцизни стоки под режим 
отложено плащане на акциз не могат да 
бъдат освободени за потребление поради 
несъответствие с нормативни изисквания 
или с технически и качествени стандарти на 
производителя, включително по отношение 
на потребителските опаковки, поставените 
върху опаковките бандероли се бракуват по 
ред и начин, определени с правилника за 
прилагане на закона.
(23) В случаите по ал. 20 – 22 лицата пре-
доставят в компетентното митническо учреж-
дение описи за връщаните бандероли, които 
описи могат да се подадат и по електронен 
път по ред, начин и във формат, определени 
с правилника за прилагане на закона.
(24) Бракуваните бандероли по ал. 21 и 
22 се унищожават от митническите органи 
по ред и начин, определени с правилника за 
прилагане на закона.“
§ 51. В чл. 66 се създава ал. 8:
„(8) Акцизни стоки, облепени с бандерол, 
получени от друг данъчен склад на същия 
лицензиран складодържател, се разграничават 
както в материалната отчетност, така и физи-
чески от другите акцизни стоки, съхранявани 
в данъчния склад.“
§ 52. В чл. 76в се правят следните изме-
нения и допълнения:
1. В ал. 4 в текста преди т. 1 думите „чл. 3, 
т. 6“ се заменят с „чл. 3, ал. 1, т. 6“.
2. Създават се ал. 10 и 11: